
      Nr. Pl-x 707/2010

AVIZ

asupra 

propunerii legislative pentru schimbarea denumirii comunei Brazii, judeţul Ialomiţa, în Răduleşti
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru schimbarea denumirii comunei Brazii, judeţul Ialomiţa, în Răduleşti, trimisă cu adresa nr. Pl-x 707 din 13 decembrie 2010, înregistrată cu nr.31/1271 din 16 decembrie 2010.

Camera Deputaţilor este primă Cameră sesizată, în conformitate cu art. 75 alin. (1) din Constituţia României, republicată şi art. 92 alin.(8) pct.2 din Regulamentul Camerei Deputaţilor, republicat, cu modificările ulterioare.

Iniţiativa legislativă are ca obiect de reglementare schimbarea denumirii comunei Brazii, judeţul Ialomiţa, în Răduleşti.

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 25 ianuarie 2011.

Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri al Consiliului Legislativ, aviz cu nr.1394 din 29 noiembrie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru schimbarea denumirii comunei Brazii, judeţul Ialomiţa, în Răduleşti.
În raport de obiectul şi conţinutul reglementării, propunerea legislativă face parte din categoria legilor organice.

